user
Site divès katastwòf natirèl ki genyen ak kèk konsèy ki ka ede nou sove lavi nou
assistant
1. Dife: Lè gen dife. Met kò n atè epi avanse byen vit pou n jwenn kote ki pi pre pou n soti a. Lafimen fè l difisil pou moun wè, e nan pifò ka, se lafimen ki touye moun yo paske yo pa t ka respire. Pa eseye al pran anyen w kite dèyè. Kèk segonn sèlman ka sove lavi w, men se konsa tou yo ka sifi pou w pèdi lavi w.

2. Tranblemanntè. Lè gen tranblemanntè. Al yon kote nan kay la ki an sekirite, se gendwa anba yon mèb ki byen solid. Sonje ka gen lòt sekous, fè yon jan pou w soti deyò kou sa posib, e pa rete pre kay. Eseye sove lòt moun si w kapab paske moun ki pran fòmasyon pou vin sove moun ka pran plizyè èdtan anvan yo rive.

3. Sounami. Lè gen sounami. Si w ta wè lanmè a fè bak bridsoukou, kouri al kote ki pi wo w kapab la paske lè vag yo tounen yap vin pi wo e yap fò anpil.

4. Tònad. Si gen tònad oswa siklòn. San pèdi tan, al pran refij yon kote wap an sekirite.

5. Inondasyon: Si gen inondasyon. Pa rete nan zòn ki gen gwo dlo. Evite mache nan dlo e pa kondui machin ladan l. Lè konsa ou ka tonbe nan twou rego e gen lòt danje ankò ou ka pa wè. Gendwa se fil kouran oswa kèk lòt bagay ki nan dlo a.

Èske w te konnen? Yon dlo ki mezire 0,6 mèt wotè ka pote yon machin ale. Pifò moun ki mouri nan inondasyon se moun ki tap eseye kondui nan dlo.

Si otorite yo mande pou moun kite zòn nan, deplase san pèdi tan! Fè zanmi w konnen kote w ale, sinon, yo ka met lavi yo an danje pandan yal chèche w.